Reuerendo in christo patri et domino domino dei gracia episcopo lingonensi ac venerabilibus viris dominis decano et capitulo singulisque canonicis et personis ecclesie cappelle illustrissimi principis domini ducis Burgundie de Diuione, lingonensis diocesis, franci auri infrascripti detentoribus illicitis, necnon vniuersis et singulis firmariis, censuariis, reddituariis ac hominibus et personis vtriusque sexus parrochialis ecclesie beate Marie de dicta Diuione, omnibusque aliis et singulis quorum interest uel intererit et quos infrascriptum tangit negocium vel tangere poterit quomodolibet infuturum, communiter vel diuisim, quocunque nomine censeantur, frater Alexander eadem gracia humilis abbas monasterii Sancti Benigni de dicta Diuione, ordinis sancti Benedicti, executor ad infrascripta vna cum subscriptis collegis nostris cum illa clausula quatinus vos vel duo aut vnus vestrum per vos uel alium seu alios, etc., a sede apostolica specialiter deputatus, salutem in domino, et mandatis nostris ymo verius apostolicis firmiter obedire, litteras sanctissimi in Christo patris et domini nostri domini Benedicti diuina prouidencia pape tercii decimi, eius vera bulla plumbea cum cordula canapis more romane curie bullatas, sanas et integras, non cancellatas, non viciatas, nec in aliqua sui parte corruptas, sed omni prorsus vicio et suspiccione carentes, vna cum instrumento publico sentencie diffinitiue reuerendissimi in Christo patris et domini domini Guidonis episcopi Penestrini, sancte romane ecclesie cardinalis commissarii in hac parte auctoritate apostolica specialiter deputati, de quo in ipsis litteris apostolicis fit mencio ipsiusque domini cardinalis sigillo impendenti ut prima facie apparebat munito nobis pro parte dominorum abbatis et conuentus monasterii Sancti Stephani de dicta Diuione ordinis sancti Augustini coram notario publico et testibus infrascriptis presentatas, nos cum ea qua decuit reuerencia noueritis recepisse, quarum litterarum tenor de verbo ad verbum sequitur et est talis. (Suit la bulle de Benoît XIII, datée du 10 avril 1395, rapportée ci-dessus n° 4.) Post quarumquidem litterarum apostolicarum et instrumenti presentacionem et recepcionem, fuimus pro parte abbatis et conuentus monasterii predictorum cum debita instancia requisiti, quatinus ad execucionem predictarum litterarum apostolicarum et contentarum in eis, procedere curaremus, iuxta ipsarum litterarum formam continenciam et tenorem. Nos igitur frater Alexander, abbas executor prefatus, volentes predictum mandatum apostolicum nobis in hac parte directum, reuerenter exequi ut tenemur auctoritate apostolica nobis in hac parte commissa, vobis dicto domino episcopo lingonense necnon decano et capitulo capelle predicte illicitis detentoribus predictis ac omnibus aliis et singulis supradictis, litteras apostolicas predictas omniaque et singula in eis contenta insuniamus, noitficamus, publicamus et ad vestram et cuiuslibet vestrum noticiam deducimus et deduci volumus per presentes. Quo circa vos dominos episcopum lingonensem decanum et capitulum ecclesie capelle ac omnes alios et singulos supradictos, quibus presens noster processus dirigitur auctoritate apostolica supradicta qua fungimur in hac parte tenore presencium, requirimus et monemus primo, secundo, tercio et peremptorio, communiter et diuisim, vobisque nichilominus et vestrum cuilibet, in virtute sancte obediencie et sub penis infrascriptis discritte precipiendo mandamus quatenus infra sex dies post presentacionem seu notificacionem presencium vobis factam immediate sequentes, quorum dierum duos pro primo, duos pro secundo et reliquos duos dies pro tercio et peremptorio termino ac monicione canonica vobis et vestrum cuilibet assignamus, prenominatos abbatem et conuentum monasterii Sancti Stephani vel procuratorem ipsorum pro eis et nomine eorumdem quos ad possessionem pacificam iuris percipiendi habendi et recipiendi oblaciones et obuenciones de quibus in dictis litteris apostolicis fit mencio, auctoritate apostolica supradicta tenore presencium inquantum de iure possumus et debemus iuxta formam et tenorem litterarum apostolicarum predictarum, restituimus et reintegramus sine difficultate qualibet ad possessionem huiusmodi recipiatis et eciam admittatis, amotis ab eisdem vobis decano et capitulo predictis, quos nos eciam inquantum possumus tenore presencium amouemus et denunciamus amotos, vosque decanus et capitulum predicti prenominatos abbatem et conuentum uel dictum procuratorem suum pro eis ad possessionem eandem effectualiter restituatis et reintegretis, prefatisque abbati et conuentui et non alicui alteri de oblacionibus et obuencionibus huiusmodi quantum ad vos et vestrum singulos pertinuerit respondeatis integre et faciatis ab aliis plenarie responderi, vobis vero dominis decano et capitulo capelle supradictis sub eisdem penis firmiter iniungimus quatenus oblaciones et obuenciones huiusmodi prenominatis abbati et conuentui seu procuratori eorum pro ipsis et ipsorum nomine liberas et expeditas omnino dimittatis, ipsosque dominos abbatem et conuentum seu procuratorem suum eorum nomine et pro eis permittatis ipsarum oblacionum et obuencionum pacifica possessione gaudere, et ab omni occupacione detencione et impedimento per vos seu procuratorem vestrum vestro nomine in oblacionibus et obuencionibus huiusmodi quouismodo illatis desistatis et abstineatis a quibuslibet inferendis, ac de predicto franco in quo fuistis finaliter condempnati necnon de summa ducentorum et septuaginta octo florenorum auri currentis et duobus grossis argenti nomine expensarum in lite et causa huiusmodi factarum, infra triginta dies prefatos sex immediate sequentes, quorum dierum, decem pro primo, decem pro secundo et reliquos decem dies pro tercio et peremptorio termino ac monicione canonica, vobis et vestrum cuilibet assignamus, eisdem abbati et conuentui aut eorum certo mandato vel procuratori iuxta tenores litterarum apostolicarum predictarum plenam et debitam satisfacionem impendatis, aut alias amicabiliter conueniatis seu concordetis cum eisdem. Quod si forte premissa omnia et singula non adimpleueritis aut aliquid in contrarium feceritis ac mandatis et monicionibus nostris huiusmodi ymo verius apostolicis non parueritis cum effectu in vos dominos decanum singularesque canonicos et personas ecclesie capelle predicte necnon omnes alios et singulos supradictos qui culpabiles fueritis in premissis et tam in dantes alteri quam in recipientes oblaciones et obuenciones huiusmodi aut aliquod ius ad ipsas pertinens seu de eis in preiudicium dictorum abbatis et conuentus quomodolibet disponentes vel ordinantes, necnon in contradictores quoslibet et rebelles ac impedientes ipsos abbatem et conuentum vel procuratorem suum super premissis in aliquo aut ipsis impedientes, dantes auxilium consilium quomodolibet uel fauorem cuiuscunque dignitatis status, gradus, ordinis uel condicionis existunt ex nunc prout ex tunc singulariter in singulos predicta canonica monicione premissa excommunicacionis in capitulum vero ecclesie dicte capelle suspensionis et in ecclesiam seu capellam ipsam interdicti sentencias ferimus in hiis scriptis et eciam promulgamus; vobis vero domino episcopo lingonense predicto cui ob reuerenciam vestre pontificalis dignitatis deferimus in hac parte si contra premissa uel aliquod premissorum feceritis per vos vel submissam personam predicta canonica monicione premissa ingressum ecclesie interdicimus in hiis scriptis, si vero huiusmodi interdictum per alios sex dies prefatos sex immediate sequentes sustinueritis, vos in hiis scriptis predicta canonica monicione premissa suspendimus a diuinis, verum si prefatas interdicti et suspencionis sentencias animo, quod absit, sustinueritis, vos in hiis scriptis predicta canonica monicione premissa excommunicacionis sentencia innodamus. Ceterum cum ad execucionem premissorum ulterius faciendam nequeamus personaliter interesse pluribus aliis negociis legitime impedimenti vniuersis et singulis abbatibus, prioribus, prepositis, decanis, archidiaconis, cantoribus, canonicis, parrochialium ecclesiarum rectoribus, vicariis, perpetuis presbyteris, curatis et non curatis ac notariis et tabellionibus publicis per ciuitatem et diocesem lingonensem et alibi vbilibet constat et eorum cuilibet in solidum, super vlteriori execucione dicti mandati apostolici atque nostri, facienda tenore presencium, plenarie committimus vices nostras, donec eas ad nos duxerimus reuocandas; quos et eorum quemlibet tenore presencium requirimus et monemus primo, secundo tercio et peremptorio, communiter et diuisim, eisque nichilominus et eorum cuilibet, in virtute sancte obediencie et sub excommunicacionis pena, quam in eos et eorum quenlibet non parentes predicta canonica monicione premissa ferimus in hiis scriptis discritte percipiendo mandamus quatenus ipsi vel eorum alteri qui pro parte dictorum abbatis et conuentus fuerint requisiti seu fuerit requisitus infra sex dies post requisicionem huiusmodi sibi factam immediate sequentes, quem terminum eis et eorum cuilibet pro omnibus dilacionibus ac monicione canonica assignamus, ad vos dominos episcopum lingonensem ac decanum et capitulum ecclesie capelle prefati domini ducis, necnon ad ecclesiam parrochialem beate Marie predictam, aliasque personas et loca de quibus expediens fuerit personaliter, accedant seu accedat, et litteras apostolicas et instrumentum siue predictum ac presentem nostrum processum omniaque et singula in eis contenta vobis et aliis quorum interest uel intererit, legant, intiment et fideliter publicare procurent, et prefatos abbatem et conuentum vel procuratorem suum nomine suo et pro ipsis, ad possessionem pacificam iuris percipiendi habendi et recipiendi oblaciones et obuenciones de quibus in sepedictis litteris apostolicis fit mencio, auctoritate apostolica amotis decano et capitulo supradictis restituant et reintegrent eosque restitutos et reintegratos deffendant, ipsisque abbati et conuentui faciant de oblacionibus et obuencionibus huiusmodi integre responderi ac de predicto franco in quo dicti decanus et capitulum vt premittitur condempnati fuerunt, necnon de predictis ducentis et septuaginta otto florenis auri ac duobus grossis argenti pro dictis expensis, iuxta litterarum apostolicarum predictarum et presentis nostri processus tenores, plenam et debitam satisfactionem impendi monemus in super dictos subdelegatos seu commissarios nostros et eorum quemlibet modo et forma premissis quatinus illorum quilibet cui constititur aliquos vestrum prefatas nostras sententias incurrisse denuntiet et denunciari faciat publice vos et quenlibet vestrum sententiis huiusmodi fore ligatos quotiens vbi et quando pro parte abbatis et conuentus predictorum fuerit requisitus ac sententias ipsas aggrauent prout iustum fuerit et ordo dictauerit racionis et nichilominus omnia et singula nobis in hac parte commissa plenarie exequantur iuxta traditam seu direttam a sede apostolica nobis formam, ita tamen quod ipsi subdelegati nostri aut eorum aliquis nichil in preiudicium dictorum abbatis et conuentus valeant attemptare, nec in processibus per nos habitis et sentenciis per nos latis absoluendo uel suspendendo aliquid immutare; et si contigat nos super premissa in aliquo procedere de quo nobis omniadam potestatem reseruamus, non intendimus propter hoc commissionem nostram huiusmodi in aliquo reuocare nisi de reuocacione ipsa in nostris litteris plenam et expressam fecerimus mencionem, per hunc autem nostrum processum nolumus nec intendimus nostris in aliquo preiudicare collegis quominus ipsi uel eorum alteri seruato in hoc nostro processu possint in huiusmodi negocio procedere prout sibi placuerit et videbitur expedire prefatas quoque litteras apostolicas et presentem nostrum processum penes prefatos abbatem et conuentum vel procuratorem suum volumus remanere et non per vos aut aliquem vestrum seu quemuis alium contra ipsorum voluntatem quomodolibet detineri contrarium vero facientes prefatis nostris sentenciis prout in scriptis late subtus volumus subiacere, mandamus tamen vobis copiam fieri de premissis sic eam pecientis et habere volueritis vestris tamen sumptibus et expensis; absolucionem vero omnium et singulorum qui prefatas nostras sentencias aut earum aliquam incurrerint quoquomodo nobis vel superiori nostro tantummodo reseruamus. In quorum omnium testimonium presentem nostrum processum seu presentem publicum instrumentum, per notarium publicum infrascriptum subscribi et publicari mandauimus, nostrique sigilli fecimus appensione muniri. Datum et actum dicta Diuione in monasterio nostro prefato sub anno a natiuitate domini millesimo trecentesimo nonagesimo quinto, indictione tercia, die octaua mensis Julii, pontificatus dicti domini nostri pape anno primo, presentibus discreto viro Jaquino Surret apud Sanctum Sequanum in Auxeto commorante notario publico et Johanne Deniseti de Palaisot habitatore dicte Diuionis lingonensis diocesis testibus ad premissa vocatis specialiter et rogatis. Et ego Guillermus Brunelli de Argeyo, clericus eduensis diocesis, publicus, apostolica et imperiali auctoritate, notarius, premissis omnibus et singulis dum sic ut premittitur per reuerendum in christo patrem dominum abbatem monasterii Sancti Benigni executorem prefatum agerentur et fierent coram eo vna cum prenominatis testibus presens fui, eaque per alium scripta de ipsius domini executoris mandato in notam recepi, publicaui et in hanc publicam formam redegi, signoque meo solito vna cum dicti domini executoris appensione sigilli hic me propria manu subscribendo signaui rogatus et requisitus in testimonium omnium premissorum.